Edina Papo

**Edina Papo** rođ. Hadžirović je rođena 9. aprila 1958. godine u Sarajevu. Bila je umjetnička direktorica Sarajevskog baleta.
Kao koreografkinja i pedagoginja njena je velika zasluga za ponovni razvoj i obnavljanje baletske umjetnosti u Sarajevu u periodu od 1996. godine. Baletsko školovanje je završila na Akademiji ruskog baleta "A. J. Vaganova" i na Konzervatoriju "Rimski Korsakov" u St. Petersburgu. Repertoar je obogatila predstavama bližim savremenim trendovima moderne baletne igre i aktuelnom Evropskom teatru.

## Biografija 
Rođena je u Sarajevu, gdje je paralelno sa srednjom školom stekla i baletno obrazovanje.
Sa 16 godina angažovana je u Baletu Narodnog pozorišta Sarajevo gdje kao najmlađa članica ansambla počinje ostvarivati i solističke uloge. 
Od 1975. godine radila je kao baletska igračica i povremeno pedagoginja baleta i korepetitorica uvježbačica Narodnog pozorišta Sarajevo.
Zatim odlazi na studij u Rusiju.
1987. godine diplomirala je baletsku pedagogiju i metodiku klasičnog baleta na Akademiji ruskog baleta *Vaganova* u St. Peterburgu u klasi prof. Valentine Vasiljevne Rumjanceve, kao najbolja studentica generacije.
Od 1987. radila je kao nastavnica baleta u *Osnovnoj muzičkoj školi 29 Novembar* i *Srednjoj muzičkoj školi* u Sarajevu, gdje je predavala predmete: Klasični balet, Historijski plesovi, Scensko-karakterni plesovi i Historijsko nasljeđe.
Godine 1992. specijalizirala je koreografiju na *Državnom Konzervatoriju Rimski Korsakov* u St. Peterburgu, Rusija.

Tokom iste godine obavljala je poslove šefice Baleta, baletmajstorice, baletske pedagoginje i koreografkinje u Teatru Opere i Baleta Brašov, u Rumuniji.
1994. godine radila je u dvije kompanije u Izraelu kao koreograf *Operete  Israelit* u Jerusalemu, i kao gošća-pedagoginja u baletnoj kompaniji ''Kibuc Ga'aton* u Tel-Avivu, Izrael.
1996. godine postaje  pedagoginja, a 1999. godine je šefica Baleta Narodnog pozorišta Sarajevo.
Od 2003. godine do 2015. obavljala funkciju direktorice Baleta Narodnog pozorišta Sarajevo, kada se Balet transformisao u samostalnu Organizacionu Jedinicu unutar Narodnog pozorišta Sarajevo.

Povodom jubileja "Svjetski dan plesa" izjavila je:  

## Uspjesi 
* Od 1989. godine kada je počela koreografirati pa do danas, ostvarila je više od 30 samostalnih i cjelovečernjih baletskih premijera. Koreografije su postavljane i igrane sa umjetnicima iz BiH kao i drugih republika iz bivše Jugoslavije i mnogih drugih evropskih zemalja.
* Osim toga mnogobrojni su njeni angažmani kao koreografkinje i u operama, dramama, mjuziklima sa poznatim i vodećim, našim kao i stranim rediteljima.
* Sa Baletom Narodnog pozorišta Sarajevo ostvarila je gostovanja u Parizu, Pragu, Zagrebu, Splitu, Puli, Kranju, Sežani, Portorožu, Podgorici, Beogradu, Brašovu, Ohridu, Bitolju i mnogim gradovima u BiH, sa predstavama Dubrovački kantuni, Jabuka, Pulcinella, Katarina, bosanska kraljica.
* Pod njenim rukovodstvom i radom kao pedagoginje Baleta i baletmajstorice od 1997. stasali su mnogi  naši solisti Baleta koji i danas u Sarajevu igraju baletni repertoar.
* Jubilej 50 godina Baleta obilježen je baletom Pulcinella u koreografiji Edine Papo u izvedbi naših igrača i gostujućih prvaka iz svih krajeva svijeta. 
* U sezoni 2002/2003 postavila je tzv. "bjeli balet" Giselle (prema: Coralliju, Perottu, Petipi) po prvi put poslije rata u BiH.
* 2003. godine značajna je po praizvedbi baleta *Katarina, bosanska kraljica*.
* Dva puta je koreografirala ceremoniju otvaranja Međunarodnog festivala Sarajevska zima, a također je bila i selektorica za ples na istom Festivalu. 
* Česta je gošća Festivala Baščaršijske noći, kao koreografkinja.
* Stalna je gošća *Monaco Dance Forum* u Monte Karlu.
* Kao pedagoginja gostovala je na *Prix de Lausanne*, međunarodnom baletskom takmičenju.
* Održala je predavanja na Filozofskom fakultetu, Fakultetu za fizičku kulturu i sport, Akademiji scenskih umjetnosti u Sarajevu. 
* Publikacije su joj štampane u Rusiji (St.Peterburg).
* Godine 2010. na Međunarodnoj naučno-praktičnoj konferenciji objavljen je njen rad: *Uticaj ruske baletske tradicije na balet u Bosni i Hercegovini* (St.Peterburg).
* U Zborniku naučnih radova Akademije ruskog baleta A. J. Vaganova, objavljen je njen rad: *Ruski umjetnici i baletna umjetnost u Bosni i Hercegovini*.
* Objavljivala tekstove o baletu u dnevnom listu Oslobođenje.
* Bila recenzentica za monografiju 50 godina Baleta - *Sarajevska baletna scena 1950-2000*, autora Halida Kuburovića.
* Napisala prikaz za knjigu *Umjetnost orijentalnog plesa*, autorice Enise Imamović.
*  Međunarodni plesni magazin objavljivan na Engleskom i Španskom jeziku - Engleska.
* Orchestra - časopis za umjetničku igru, Srbija.

## Nagrade 
* Prva nagrada za koreografiju - nagrada za originalnost i umjetničku vrijednost baletske predstave *Fantastična simfonija* na muziku Hectora Berlioza, na međunarodnom festivalu koreografije Jaš, Rumunija, 1993. godine.
* Dobitnica je počasnog Priznanja za doprinos razvoju baletne umjetnosti u Rumuniji, Opera Brašov, Rumunija.
* Nagrađena je 1999. godine srebrenim brošem za umjetnost, časopisa za ženu i porodicu - Žena 21.
* Najuspješnija žena u oblasti umjetnosti i kulture BiH za 2002. godinu prema magazinu Žena 21.
* Dobitnica je Nagrade *Jedna od 1000 uspješnih žena svijeta za 2005. godinu*  koju dodjeljuje  American Biographical Institute Board of International Research.
* Dobitnik je nagrade Isa beg Ishaković 2010. godine, Laureat za umjetnost.

## Društvenopolitički angažman 
* Predsjednica je Komisije za kulturu *Jevrejske Opštine Sarajevo* i K.P.H.D. *La Benevolencija''.
* Bila je zastupnica u Skupštini Kantona Sarajevo u dva mandata. 
* Politički je bila angažovana u Parlamentu Federacije Bosne i Hercegovine.
  
## Reference 
## Vanjski linkovi 
* Edina Papo na nps.ba

Kategorija:Rođeni 1958.
Kategorija:Bosanskohercegovačke balerine
Kategorija:Biografije, Sarajevo